Leonardo Ulloa

José Leonardo Ulloa, nado en General Roca (Río Negro) o 26 de xullo de 1986, é un futbolista arxentino. Xoga na posición de dianteiro e o seu actual equipo é o Leicester City de Inglaterra.

 Traxectoria 
Ulloa comezou a súa carreira en 2002, xogando na segunda división arxentina no Comisión de Actividades Infantiles Comodoro Rivadavia. En 2005, foise ao San Lorenzo de Almagro da Primeira División Arxentina, onde foi parte do equipo que logrou o Torneo Clausura de 2007.

Pouco despois, Ulloa foise ao Arsenal de Sarandí. No verán de 2008, tras un pequeno período no Olimpo de Bahía Blanca, deixou Arxentina e foise a xogar a España co CD Castellón da segunda división. Anotou 16 goles na súa tempada de debut, sendo o sexto máximo goleador da liga.

Na seguinte tempada conseguiu números moi parecidos, pero o Castellón descendeu tras rematar na 22ª posición. A finais de xuño de 2010, foise á UD Almería, asinando un contrato por cinco anos.

O 13 de setembro, no seu segundo partido oficial para os andaluces, Ulloa anotou un gol no derradeiro minuto para poñer o definitivo 2-2 no empate na casa contra a Real Sociedad. No seguinte mes, contra o mesmo rival, nunha das primeiras roldas da Copa do Rei, anotou dous goles nos últimos 20 minutos para axudar ao Almería a remontar un 0-2, rematando o partido cun 3-2.

O 22 de decembro de 2010, na Copa do Rei, Ulloa anotou tres goles e deu unha asistencia na vitoria por 4-3 na ida contra o RCD Mallorca, unha eliminatoria que remataría cun 8-6 para o Almería.

 Notas 

 Véxase tamén 
 Ligazóns externas 
 Datos do xogador en bdfutbol.com 

Categoría:Nados en 1986
Categoría:Nados na provincia de Río Negro
Categoría:Futbolistas da Arxentina
Categoría:Dianteiros de fútbol
Categoría:Xogadores do CA San Lorenzo de Almagro
Categoría:Xogadores do Arsenal de Sarandí
Categoría:Xogadores do Club Olimpo
Categoría:Xogadores do CD Castellón
Categoría:Xogadores da UD Almería
Categoría:Xogadores do Brighton & Hove Albion FC
Categoría:Xogadores do Leicester City FC